Kunia priepasť

Kunia priepasť je priepasť, ktorá sa nachádza v Jasovskej planine Slovenského krasu. Je súčasťou jaskynného systému Skalistého potoka.

 Poloha 
Leží na juhu Jasovskej planiny, severne od obce Turňa nad Bodvou v katastrálnom území obce Háj. Priepasť je podzemným tokom prepojená s jaskyňou Skalistý potok, ktorá sa nachádza juhovýchodne. Voda následne vyviera v prameni Vinica a tečie ďalej ako Skalný potok. 

 Charakteristika 
Má horizontálno-vertikálny charakter. Dĺžka jaskyne je  (iný zdroj ) a je  hlboká. Priepasť je fluviokrasová, pričom jej horná časť je korózna. Vo vnútri sa nachádzajú viaceré formy sintrovej výzdoby a jazierka. Okrem toho sa v jaskyni nachádza  vysoký vodopád.

 Ochrana 
V roku 1995 sa priepasť stala, spolu s ostatnými jaskyňami a priepasťami, súčasťou Svetového dedičstva UNESCO a od roku 1996 je národnou prírodnou pamiatkou Slovenskej republiky. Nachádza sa na území NP Slovenský kras a patrí pod jeho správu.

 Referencie 

Kategória:Národné prírodné pamiatky v Košickom kraji
Kategória:Chránené územia Národného parku Slovenský kras
Kategória:Chránené územia v okrese Košice-okolie
Kategória:Priepasti na Slovensku
Kategória:Jasovská planina
Kategória:Háj (okres Košice-okolie)
Kategória:Lokality Svetového dedičstva na Slovensku